KLASA: 003-06/14-01/13

URBROJ: 2197/01-380/1-6-14-2

U Zaboku 31. listopada 2014.

Izvod iz zapisnika Školskog odbora

održanog 30.10.2014. u Gimnaziji A. G. Matoša Zabok

**Ad-2) Davanje suglasnosti za zapošljavanje nastavnika tjelesne i zdravstvene kulture**

Ravnateljica Bibijana Šlogar objašnjava Školskom odboru postupak provođenja natječaja za nastavnika tjelesne i zdravstvene kulture, koji je objavljen pri Hrvatskom zavodu za zapošljavanje, na oglasnoj ploči i službenim stranicama Gimnazije Antuna Gustava Matoša u Zaboku, dana 06. listopada 2014. Kandidati su dobili pozive na provjere znanja i sposobnosti (Stručna metoda procjene kompetencija i osobina podnositelja zahtjeva; Provjera znanja rada na računalu i poznavanje *Zakona o odgoju i obrazovanju u osnovnoj i srednjoj školi* i *Pravilnika o načinima, postupcima i elementima vrednovanja učenika u osnovnoj i srednjoj školi*; Razgovor s povjerenstvom u Gimnaziji Antuna Gustava Matoša) i to putem telefona, te putem elektroničke pošte. Pozvano je 24 kandidata koji su udovoljili uvjetima natječaja, a na provjeru znanja i sposobnosti odazvalo se njih 16.

Na sastanku Povjerenstva za izbor kandidata prema natječaju za nastavnika tjelesne i zdravstvene kulture utvrđeno je da je kandidatkinja Petra Petrovečki Nevistić, prof. ostvarila ukupno najveći broj bodova te ju temeljem toga ravnateljica Bibijana Šlogar, prof. predlaže Školskom odboru za nastavnicu tjelesne i zdravstvene kulture na neodređeno i puno vrijeme u Gimnaziji Antuna Gustava Matoša Zabok.

Školski odbor jednoglasno donosi sljedeću

ODLUKU

 Prihvaća se prijedlog ravnateljice Bibijane Šlogar, prof. za sklapanje Ugovora o radu na neodređeno i puno radno vrijeme (22 sata nastave tjelesne i zdravstvene kulture) s Petrom Petrovečki Nevistić, prof.